இந்தப் பின்புலத்தில் தான் ஜே. ஆர். ஜயவர்தன 1984 இல் அனைத்து கட்சி மாநாடொன்றுக்கு அழைப்பு விடுத்தார். இந்த அரசியல் சூழலில் அப்போதைய முஸ்லிம் தலைவர்களில் ஒருவராக விளங்கிய தொழில் சங்கத் தலைவர் ஏ. அஸீஸ் அப்போதைய முஸ்லிம் தலைவர்களையும் சமூக முக்கியஸ்தர்களையும் பம்பலப்பிட்டி லெயாட்ஸ் வீதியிலுள்ள தமது வீட்டுக்கு அழைத்து அமைச்சர் லலித் அத்துலத்முதலியின் உரை தொடர்பில் கலந்துரையாடியதோடு தமிழ் மக்களுக்கு போன்ற ஒரு நிலை முஸ்லிம்களுக்கு ஏற்படக் கூடாது. அதற்கான பாதுகாப்பு ஏற்பாடுகளை ஜனாதிபதியுடன் கலந்துரையாடி மேற்கொள்ள வேண்டும். அதற்கு இந்த அனைத்து கட்சி மாநாட்டை பயன்படுத்திக் கொள்வது குறித்தும் அக்கூட்டத்தில் முக்கியமாகக் கவனம் செலுத்தப்பட்டது.